钦定古今图书集成/历象汇编/庶征典/第076卷 > 《田家五行》 > 宋
## 钦定古今图书集成/历象汇编/庶征典/第076卷 > 《田家五行》 > 宋

### 文帝元嘉二十一年连雨水

按：《宋书文帝本纪》，元嘉二十一年“六月，连雨水。丁亥，
诏曰：‘霖雨弥日，水潦为患，百姓积俭，易致乏匮。二县
官长及营署部司，各随统检实，给其柴米，必使周悉’。”

按：《五行志》：“元嘉二十一年六月，京邑连雨百馀日。”

大水。

### 孝武帝大明元年京邑雨水

按：《宋书孝武帝本纪》：“大明元年春正月庚午，京邑雨
水。辛未，遣使检行，赐以樵米。”

大明五年，京邑“雨水。”

按《宋书孝武帝本纪》。五年“秋七月丙辰。诏曰：‘雨水猥
降。街衢泛溢。可遣使巡行穷弊之家。赐以薪粟’。”　按
《五行志》。“五年七月。京邑雨水。”

大明八年，废帝即位，京师雨水。

按：《宋书前废帝本纪》：“八年五月庚申，即皇帝位。八月，
京师雨水。庚子，遣御史与官长随宜赈恤。”

### 明帝泰始二年京师雨水

按：《宋书明帝本纪》：“泰始二年六月，京师雨水，丁卯，遣
殿中将军检行赈恤。”

### 顺帝昇明三年大雨水

按《宋书顺帝本纪》不载。　按《五行志》，“昇明三年四月
乙亥，吴郡桐庐县暴风雷电，扬沙折木，水平地二丈，
流漂居民。”